ദുബൈ എക്സ്പോയില് സംഗീത ഇന്ദ്രജാലവുമായി എ ആര് റഹ്മാന്റെ ഫിര്ദൗസ് ഓര്കസ്ട്ര വനിത സംഗീതജ്ഞരെ മാത്രം ഉള്പ്പെടുത്തി ഓസ്കാര് ജേതാവ് രൂപീകരിച്ച ഫിര്ദൗസ് ഓര്കസ്ട്രയുടെ ആദ്യ അവതരണം ദുബൈ എക്സ്പോ 2020ല് നടന്നു. എക്സ്പോയിലെ ബഹിരാകാശ വാരാചരണവുമായി ബന്ധപ്പെട്ടാണ് ഫിര്ദൗസിന്റെ ആദ്യ പരിപാടി നടന്നത്. എക്സ്പോ വില്ലേജിലെ ജൂബിലി സ്റ്റേജില് ശനിയാഴ്ച രാത്രി ഏഴ് മണിയോടെയാണ് പരിപാടി ആരംഭിച്ചത്. 23 അറബ് രാജ്യങ്ങളിലെ 50 വനിതാ സംഗീതജ്ഞരാണ് ഓര്കസ്ട്രയിലുള്ളത്. യാസ്മിന സബയാണ് സംഗീതപരിപാടി നയിച്ചത്. ആയിരങ്ങളാണ് റഹ്മാന്റെ സംഗീത പരിപാടി ആസ്വദിക്കാനായി ജൂബിലി സ്റ്റേജില് തടിച്ചു കൂടിയത്. വളരെ നേരത്തെ എത്തിയവര്ക്ക് മാത്രമായിരുന്നു സീറ്റ് ലഭിച്ചത്. പാശ്ചാത്യ ശാസ്ത്രീയ സംഗീതവും റഹ്മാന് കമ്ബോസ് ചെയ്ത സംഗീതവും ഉള്ക്കൊള്ളിച്ചു കൊണ്ടുള്ളതായിരുന്നു സംഗീത പരിപാടി. എക്സ്പോ ടിവി വഴി സംഗീതപരിപാടിയുടെ ലൈവ് ബ്രോഡ്കാസ്റ്റിംഗുമുണ്ടായിരുന്നു. ലോകത്തോര വേദിയില് മികച്ച സംവിധാനമൊരുക്കി പരിഗണിച്ച എക്സ്പോ സംഘാടകര്ക്ക് നന്ദി പറഞ്ഞുകൊണ്ടാണ് റഹ്മാന് പരിപാടി അവസാനിപ്പിച്ചത്.